

ที่ มท ๐๘10.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ตุลาคม 2563

เรื่อง การประชาสัมพันธ์โครงการคนละครึ่ง

เรียน ผู้ว่าราชการจังหวัดทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.1/ว 6193   
ลงวันที่ 14 ตุลาคม 2563 จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า กระทรวงการคลัง โดยสำนักงานเศรษฐกิจการคลัง แจ้งมติคณะรัฐมนตรีเมื่อวันที่ 29 กันยายน 2563 รับทราบและอนุมัติ  
ให้กระทรวงการคลังดำเนินโครงการคนละครึ่ง เพื่อฟื้นฟูเศรษฐกิจจนถึงระดับฐานราก โดยการลดภาระค่าใช้จ่ายของประชาชนในส่วนของค่าอาหาร เครื่องดื่ม และสินค้าทั่วไป อันจะเป็นการเพิ่มอุปสงค์การบริโภคภายในประเทศ ซึ่งจะส่งผลให้ผู้ประกอบการรายย่อย โดยเฉพาะกลุ่มหาบเร่แผงลอย ให้มีรายได้จากการขายสินค้า และขอความอนุเคราะห์ให้กระทรวงมหาดไทยช่วยประชาสัมพันธ์โครงการ ซึ่งกระทรวงมหาดไทย  
ได้ขอให้กรมส่งเสริมการปกครองท้องถิ่นให้ความสำคัญโดยถือเป็นนโยบายสำคัญของรัฐบาล เพื่อการฟื้นฟูเศรษฐกิจจนถึงระดับฐานรากและสนับสนุนการดำเนินโครงการดังกล่าว รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้วเห็นว่า เพื่อสนับสนุนการดำเนินงานดังกล่าว  
ให้บรรลุตามวัตถุประสงค์ จึงขอให้จังหวัดแจ้งองค์กรปกครองส่วนท้องถิ่นให้ความสำคัญโดยถือเป็นนโยบายสำคัญของรัฐบาลเพื่อการฟื้นฟูเศรษฐกิจจนถึงระดับฐานรากและสนับสนุนโครงการคนละครึ่ง พร้อมทั้งประชาสัมพันธ์โครงการดังกล่าวให้ประชาชนในพื้นที่ทราบ ทั้งนี้ สามารถดาวน์โหลดสิ่งที่ส่งมาด้วยได้ทางเว็บไซต์กรมส่งเสริม  
การปกครองท้องถิ่น www.dla.go.th หัวข้อ “หนังสือราชการ”

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ ๔๑32

ร.อสถ. ........................................

ผอ.กพส. .....................................

ผอ.กง.พศ. ..................................

หน.ฝ. ..........................................

จนท. ...........................................